Diari Oficial de la Generalitat Valenciana


Sumari del DOGV 8157, del 26-10-2017 (2017/9546)

RESOLUCIÓ de 24 d'octubre de 2017, de la Conselleria d'Educació, Investigació, Cultura i Esport, per la qual es dóna publicitat a l'increment del crèdit que finança les ajudes per a infraestructures i equipament d'I+D+i PO FEDER 2014-2020, per a l'exercici 2017.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8157

Data del DOGV
:   26-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9546


Data del document
:   24-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 24 d'octubre de 2017, de la Conselleria d'Educació, Investigació, Cultura i Esport, per la qual es dóna publicitat a l'increment del crèdit que finança les ajudes per a infraestructures i equipament d'I+D+i PO FEDER 2014-2020, per a l'exercici 2017. [2017/9546]  
Amb data 28 de desembre de 2016 va ser publicada en el Diari Oficial de la Generalitat Valenciana número 7945, l'Ordre 89/2016, de 22 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a adquisició d'infraestructures i equipament d'I+D+i PO FEDER 2014-2020 Comunitat Valenciana.  
Després de la publicació de la Llei 14/2016, de 30 de desembre, de pressupostos de la Generalitat Valenciana per a l'exercici 2017, amb data 27 de març de 2017, es va publicar en el DOGV número 8008, la Resolució de 21 de març de 2017, de la Conselleria d'Educació, Investigació, Cultura i Esport, per la qual es convocaven les ajudes recollides en les bases reguladores mencionades, la qual recollia en el punt quart que la quantia màxima destinada a finançar aquesta convocatòria era de 3.097.940 euros, amb càrrec al crèdit consignat en la línia nominativa S104000, «Finançament d'infraestructures i equipament», del Programa 542.50, investigació, desenvolupament tecnològic i innovació (I+D+i) PO FEDER 2014-2020 de la Direcció General d'Universitat, Investigació i Ciència, capítol VII del pressupost de la Conselleria d'Educació, Investigació, Cultura i Esport per a 2017.  
Amb data 8 de juny de 2017 va ser publicada en el Diari Oficial de la Generalitat Valenciana la Resolució de 5 de juny de 2017, de la Conselleria d'Educació, Investigació, Cultura i Esport, per la qual es dóna publicitat a l'increment del crèdit que finança les ajudes per a infraestructures i equipament d'I+D+i PO FEDER 2014-2020, per a l'exercici 2017, en què la nova dotació de la línia ascendia a 6.195.880 euros, resultat de l'aprovació d'un expedient de generació de crèdit per import de 3.097.940 euros corresponents a l'aportació del 50 % de fons FEDER.  
El 18 d'octubre de 2017, s'aprova un nou expedient de generació de crèdit per import de 600.000,00 euros corresponents a l'aportació del 50 % de fons FEDER. Amb aquesta modificació pressupostària es complementen 600.000 euros inicialment retinguts, consignats en la línia S0104000 com a fons propis de la Generalitat. L'increment total de la dotació assignada a la concessió de subvencions per a adquisició d'infraestructures i equipament d'I+D+i PO FEDER 2014-2020 Comunitat Valenciana, en l'exercici 2017, ascendeix, per tant, a 1.200.000 euros.  
  
En virtut d'això, i vista la proposta de la directora general d'Universitat, Investigació i Ciència de 19 d'octubre de 2017 i fent ús de les facultats que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Donar publicitat a l'increment de crèdit destinat a finançar les ajudes regulades en l'Ordre 89/2016, de 22 de desembre, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a adquisició d'infraestructures i equipament d'I+D+I PO FEDER 2014-2020 Comunitat Valenciana i en la Resolució de la convocatòria de 21 de març de 2017 (DOGV 27.03.2017), per a l'any 2017, amb càrrec al Programa pressupostari 542.50:  
  
Denominació: finançament d'infraestructures i equipament  
Línia de subvenció: S0104000  
Consignació pressupostària actual: 7.395.880 -  
Procedència i quantia dels fons: 50 % propis i 50 % finalistes  
  
Segon  
La present resolució produirà efectes el dia de la seua firma, i es procedeix a la seua publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport, en el termini d'un mes a comptar des de l'endemà de la seua publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 24 d'octubre de 2017. El conseller d'Educació, Investigació, Cultura i Esport: Vicent Marzà Ibáñez.